รัฐบาลไทย-ข่าวทำเนียบรัฐบาล-สทนช. - กต. แจงมีการติดตามการแลกเปลี่ยนข้อมูลระดับน้ำและด้านอุทกวิทยาตลอดทั้งปีกับจีน ยืนยันรัฐบาลไทยให้ความสำคัญและเน้นย้ำถึงการปกป้องผลกระทบกับประชาชนริมน้ำโขง โดยการบริหารจัดการน้ำโขง 1-2 ปีที่ผ่านมา ก้าวหน้าเป็นรูปธรรม
วันพุธที่ 20 มกราคม 2564
สทนช. - กต. แจงมีการติดตามการแลกเปลี่ยนข้อมูลระดับน้ําและด้านอุทกวิทยาตลอดทั้งปีกับจีน ยืนยันรัฐบาลไทยให้ความสําคัญและเน้นย้ําถึงการปกป้องผลกระทบกับประชาชนริมน้ําโขง โดยการบริหารจัดการน้ําโขง 1-2 ปีที่ผ่านมา ก้าวหน้าเป็นรูปธรรม
สทนช. - กต. แจงมีการติดตามการแลกเปลี่ยนข้อมูลระดับน้ําและด้านอุทกวิทยาตลอดทั้งปีกับจีน ยืนยันรัฐบาลไทยให้ความสําคัญและเน้นย้ําถึงการปกป้องผลกระทบกับประชาชนริมน้ําโขง โดยการบริหารจัดการน้ําโขง 1-2 ปีที่ผ่านมา ก้าวหน้าเป็นรูปธรรม
วันนี้ (20 ม.ค.64) นายสมเกียรติ ประจําวงษ์ เลขาธิการสํานักงานทรัพยากรน้ําแห่งชาติ สํานักนายกรัฐมนตรี ชี้แจงกรณีมีการวิจารณ์เกี่ยวกับการแก้ไขปัญหาแม่น้ําโขง ของรัฐบาลไม่มีการรักษาสมดุลย์อํานาจระหว่างประเทศ ทําให้ประเทศไทยเสียเปรียบประเทศจีนและส่งผลต่อระดับน้ําโขงที่เชียงแสนลดลงว่า การบริหารจัดการน้ําโขง ในระยะ 1-2 ปีที่ผ่านมา มีความก้าวหน้าเป็นรูปธรรม ซึ่งเป็นผลจากหน่วยงานที่เกี่ยวข้องของรัฐบาลได้ร่วมผลักดันให้เกิดการแลกเปลี่ยนข้อมูลระดับน้ําและด้านอุทกวิทยาตลอดทั้งปี ล่าสุดกระทรวงทรัพยากรน้ําของประเทศจีน กับ สนทช. ในฐานะฝ่ายเลขาฯ คณะทํางานร่วมว่าด้วยความร่วมมือด้านทรัพยากรน้ํา (JWG) กรอบความร่วมมือแม่โขง-ล้านช้าง สาขาทรัพยากรน้ํา ได้มีการลงนามความร่วมมือในการแลกเปลี่ยนข้อมูลตลอดทั้งปี ตั้งแต่วันที่ 1 พ.ย.63 จากเดิมเริ่มต้นเพียงช่วงฤดูฝนเท่านั้น
ส่วนกรณีเขื่อนจิ่นหงลดการะบายน้ํานั้น สทนช.ได้รับข้อมูลอุทกวิทยาจากสถานียุนจิ่นหง พบว่ามีระดับน้ําที่เปลี่ยนแปลงไปตั้งแต่ 31 ธ.ค.63 จึงได้เร่งติดต่อผ่านผู้ประสานงานของรัฐบาลจีน แต่ด้วยเป็นช่วงวันหยุดยาวสิ้นปี ทําให้เกิดการแจ้งยืนยันข้อมูลอย่างเป็นทางการล่าช้า ซึ่ง สทนช.กําลังปรับปรุงระบบการได้ข้อมูลยืนยันให้รวดเร็วมากขึ้น รวมถึงเร็วๆ นี้ สถานีเชียงกกที่อยู่บริเวณพรมแดนระหว่างลาว-เมียนมาร์-จีน จะเป็นอีกสถานีตรวจวัดระดับน้ําที่สําคัญ และจะทําให้ไทยสามารถวิเคราะห์ข้อมูลระดับน้ําได้รวดเร็วขึ้นเช่นกัน
ทั้งนี้ ยืนยันรัฐบาลไทยให้ความสําคัญและเน้นย้ําถึงการปกป้องผลกระทบกับประชาชนริมน้ําโขง ทั้งนี้ สทนช.มีแผนการดําเนินการสร้างเวทีสร้างการมีส่วนร่วมภาคส่วนที่เกี่ยวข้องในการบริหารแม่น้ําโขงในประเทศเพิ่มเติม เพื่อให้การจัดการน้ําโขงเกิดประสิทธิภาพสูงสุดและเกิดผลกระทบกับประชาชนน้อยที่สุดภายใต้สภาพแวดล้อมที่เปลี่ยนแปลงไปอย่างมากในปัจจุบันด้วยเช่นกัน
นอกจากนี้ กระทรวงการต่างประเทศได้มีการประสานงานกับสทนช.อย่างใกล้ชิดเกี่ยวกับระดับน้ําในแม่น้ําโขงตั้งแต่ต้นปี 2564 โดยล่าสุดตั้งแต่ 11 ม.ค. 64 เป็นต้นมา สทนช. แจ้งว่าระดับน้ําในแม่น้ําโขงในพื้นที่ อ.เชียงแสน จ.เชียงราย กลับเข้าสู่ค่าเฉลี่ยระยะยาวแล้ว (2 เมตร) ทั้งนี้ การซ่อมเขื่อนในจีนย่อมส่งผลกระทบต่อประชาชนในประเทศท้ายน้ํา สทนช. จึงได้แจ้งความกังวลของไทยต่อฝ่ายจีนในทันทีที่ได้รับแจ้งข้อมูลจากจีน ทั้งผ่านกลไกทวิภาคี กรอบความร่วมมือ Mekong - Lancang Cooperation (MLC) และองค์กรความร่วมมือ Mekong River Commission (MRC) และกล่าวย้ําขอให้ฝ่ายจีนแจ้งข้อมูลล่วงหน้าเกี่ยวกับการดําเนินการใดๆ ที่จะสร้างผลกระทบต่อระดับน้ําในแม่น้ําโขงสายประธานให้ประเทศท้ายน้ําทราบ ทั้งนี้ยืนยัน กต.ดําเนินการอย่างต่อเนื่อง จนนําไปสู่ผลลัพธ์ที่เป็นรูปธรรม เช่น ไทยประสบความสําเร็จในการผลักดันให้จีนแจ้งข้อมูลระดับน้ําที่สถานีวัดน้ําจิ่งหงและหมานอัน วันละ 2 ครั้ง ตลอดทั้งปี ทั้งผ่านกลไกทวิภาคี กลไก MRC และ MLC ตั้งแต่วันที่ 1 พ.ย. 63 ซึ่งในช่วงที่ผ่านมาจีนดําเนินการเรื่องนี้อย่างต่อเนื่อง
............................